ผู้ถือหุ้น TPS โหวตแจก “วอแรนต์” ฟรี 4:1
ผู้ถือหุ้น TPS ไฟเขียวแจก “วอแรนต์” จำนวนไม่เกิน 83,999,968 หน่วย ฟรีอัตรา 4:1 พร้อมเดินหน้าเข้าประมูลโครงการภาครัฐและเอกชนต่อเนื่อง
ผู้ถือหุ้น TPS ไฟเขียวแจก “วอแรนต์” จำนวนไม่เกิน 83,999,968 หน่วย ฟรีอัตรา 4:1 พร้อมเดินหน้าเข้าประมูลโครงการภาครัฐและเอกชนต่อเนื่อง
5 ต.ค. 2565

นายอโนชา วงศ์รุ่งโรจน์ ประธานกรรมการ, นายบุญสม กิจเกษตรสถาพร ประธานเจ้าหน้าที่บริหาร, นายเมธี วิธวาศิริ กรรมการและรองกรรมการผู้จัดการใหญ่ สายงานปฏิบัติการ พร้อมด้วยคณะกรรมการ บริษัท เดอะแพรคทิเคิลโซลูชั่น จำกัด (มหาชน) หรือ TPS ถ่ายภาพร่วมกันในงานการประชุมวิสามัญผู้ถือหุ้น ครั้งที่ 2/2565
โดยที่ประชุมมีมติอนุมัติการออกใบสำคัญแสดงสิทธิที่จะซื้อหุ้นสามัญครั้งที่ 1 (TPS-W1) จำนวนไม่เกิน 83,999,968 หน่วย เพื่อจัดสรรให้แก่ผู้ถือหุ้นเดิมของบริษัทตามสัดส่วนการถือหุ้น โดยไม่คิดมูลค่า ซึ่งมีอัตราการจัดสรรเท่ากับ 4 หุ้นเดิมต่อ 1 หน่วยใบสำคัญแสดงสิทธิ เตรียมกำหนดรายชื่อผู้ถือหุ้นที่มีสิทธิ (Record Date) ในวันที่ 10 ตุลาคม 2565 ทั้งนี้บริษัทฯ พร้อมเดินหน้าเข้าประมูลงานขนาดใหญ่ทั้งโครงการภาครัฐและเอกชนต่อเนื่อง เพื่อสร้างผลตอบแทนที่ดีให้กับผู้ถือหุ้น